text: Morgenstatus fra Egon: oversvømmelser og lukkede veje
  11 januar 2015 kl. 06.15
  Stormen fra lørdag har medført oversvømmelser, hvilket både giver spærret veje nær Esbjerg og skader på sommerhuse ved Vestkysten.
  Syd- og Sønderjyllands Politi melder om meget glatte veje på grund af slud, hagl og regn. Temperaturen ligger lige nu omkring frysepunktet, hvilket gør vejene farlige. De anbefaler at sætte farten kraftigt ned, da der allerede har været ulykker. Der saltes på motorveje og hovedveje.
  Desuden har oversvømmelser lige nu ramt Vestkysten, hvilket blandt andet går ud over Vestkystvej fra Esbjerg mod Blåvand ved Billum. Den alternative rute er over Varde i stedet.
  Og det kan være en tur, som mange skal køre i dag, for politiet melder også om flere mulige sommerhusskader ved Hvidbjerg Strand i Blåvand.
  DMI varsler om forhøjet vandstand ved Vadehavet og Vesterhavet.
  Byger i form af &quot;tyk&quot; regn, hagl og slud. Nedsat hastighed kraftig, der bliver kortvarig glat og fedtet. flere uheld så pas på #politidk
  
  Vestkystvej lukket v Tarphagevej pga oversvømmelse. Varde Å beredskabet m.v. iværksat. Sommerhuse Hvidbjerg Strand kontaktes #politidk
  link
  Se varsler fra DMI
  Se trafikmeldinger netop nu
  